Frano Gjini

**Frano Gjini** (1886–1948) var en albansk prelat og katolsk biskop av Lezhë. Han tilhører gruppen *de trettiåtte martyrene i Albania* og æres som salig i den katolske kirke.

## Liv og virke
### Bakgrunn
Frano Gjini, sønn av Tuk og Drande Grashi, studerte ved det pavelige seminar i Shkodër, deretter ved Collegio de Propaganda Fide i Roma.

### Prest
Den 25. juni 1908 ble han ordinert til prest for erkebispedømmet Shkodër.

Han tjente deretter som prest i Laç i Kurbinit, Vlora og Durrës.

### Abbed av Orosh, titulærbiskop
Pave Pius XI utnevnte ham til abbed for territorialabbbediet Orosh den 29. juni 1930. Fire dager senere ble han utnevnt til titulærbiskop av *Semta*. Han ble ordinert til biskop av erkebiskopen av Shkodër, Lazër Mjeda, den 28. oktober samme år.

Fra 1945 tjenestegjorde han også som apostolisk delegat, og representerte Den hellige stol overfor staten Albania.

### Biskop av Lezha
Den 4. januar 1946 utnevnte pave Pius XII ham til biskop av Lezhë.

Den 18. november 1946 arresterte kommunistene, som nå hadde overtatt makten i Albania, Gjini for *«spionasje for Vatikanet»* og og «angloamerikanerne». Han ble også anklaget for å ha deltatt i et angivelig britisk organisert opprør i Postriba. Biskop Gjini anerkjente ikke anklagene fra regimet, og 11. mars 1948, etter 16 måneders etterforskning, ble han skutt.

Etter isolasjon og alvorlig mishandling, med lant annet nedsenking i iskaldt vann, elektriske støt og lenking av lemmene. Den 11. mars 1948, etter 16 måneders etterforskning, ble han skutt. Hans siste ord var *«Lenge leve Kristus Kongen! Albania vil leve, selv om vi dør.»*

## Saligkåring
Den 10. november 2002 åpnet erkebispedømmet Shkodër-Pult prosessen for saligkåring av biskop Frano Gjini og trettisju andre forfulgte mennesker. Den 26. april 2016 anerkjente pave Frans martyrdøden til disse trosvitnene. Saligkåringen ble utført av titulærerkebiskop Angelo Amato, kardinalprefekt for Kongregasjonen for helligkåringer, den 5. november 2016 i Shkodër på vegne av pave Frans.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Kardinal Flavio Chigi den eldre (1631–1693) *1686
* Kardinal Giovanni Antonio Guadagni (1674–1759) *1724
* Kardinal Christoph Bartholomäus Anton Migazzi von Waal und Sonnenthurn (1714–1803) *1751
* Biskop Michael Léopold Brigido von Marenfels und Bresoviz (1742–1816) *1788
* Erkebiskop Sigismund Anton von Hohenwart (1730–1820) *1791
* Biskop Augustin Johann Joseph Gruber (1763–1835) *1816
* Erkebiskop Franz Xavier (Franciszek Ksawery) Luschin (Luszin) (1781–1854) *1824
* Erkebiskop Josip Godeassi (1788–1861) *1840
* Biskop Marko Kalogjera (Calogerà) (1819–1888) *1856
* Erkebiskop Pasquale Guerini (1821–1911) *1879
* Erkebiskop Lazër Mjeda (1869–1935) *1901
* Biskop *Frano Gjini* (1886–1948) *1930

## Referanser